cyanic-selkie/wikianc huggingface dataset:
Norðlægur slönguhaus
Nýting og veiðar
Í ljós kom að maður hefði keypt slönguhaus á matarmarkaði í New York í kringum árið 1998 og hent honum í tjörnina. Það varð til þess að hann fjölgaði sér. Þessa tegund má finna víða í tjörnum í Bandaríkjunum, en fólki er ráðlagt að drepa þá slönguhausa sem þeir finna til að koma í veg fyrir frekari fjölgun.
Heimsafli
Slönguhausinn er í dag mest veiddur í Kína, en hann hefur verið veiddur þar í fremur miklu magni frá 2003. Veiðin byrjaði í 150.000 tonnum, en hefur síðan þá aukist töluvert og var komin upp í rúmlega 500.000 tonn árið 2016. Suður-Kórea hóf veiðar á slönguhausnum árið 1977 og jókst hún mikið til að byrja með. Veiðin náði hámarki árið 1995 þegar þeir veiddu um 900 tonn, en hefur hún síðan þá minnkað mikið og var hún árið 2015 komin niður í kringum 400 tonn.
Heimildir
and Risk Assessment'', bls 45-51.
Aðalbjörn
Aðalbjörn er íslenskt karlmannsnafn.
Salma Hayek
Salma "del Carmen" Hayek Jiménez, þekkt sem Salma Hayek (fædd 2. september 1966) er mexíkósk leikkona.
Eugene Mirman
thumb|250px|Eugene Mirman Eugene Boris Mirman (fæddur 1974) er bandarískur gamanleikari.
Verkamannabústaðirnir við Hringbraut
thumb|Séð inn í garðinn hjá verkamannabústöðunum. Verkamannabústaðirnir við Hringbraut er húsasamstæða sem reist var í vesturbæ Reykjavíkur í þremur áföngum á árunum 1931-1937 af Byggingarfélagi verkamanna (síðar Byggingarfélag alþýðu). Í fyrsta áfanganum voru reist húsin Ásvallagata 59-65, Bræðraborgarstígur 47, 49, 53 og 55 og Hringbraut 80-90. Guðjón Samúelsson gerði frumteikningar en síðan tók Einar Erlendsson við þeim og breytti þeim í verulegum atriðum eftir óskum félagsmanna og félagsstjórnarinnar og eftir eigin athugun. Í öðrum áfanganum voru reist Ásvallagata 49-57, Hofsvallagata 16-22 og Hringbraut 74-78. Húsin mynda samfellda og óslitna röð meðfram Hringbraut, Bræðraborgarstíg, Ásvallagötu og Hofsvallagötu. Í miðjunni er stórt lokað sameiginlegt svæði, port en einnig er lítill bakgarður við hvert hús og litlir garðar fyrir framan þau hús sem standa við Hringbraut. Húsin eru tvílyft og með kjallara. Fjórar íbúðir eru í hverju húsi. Það var nýjung þegar húsin voru byggð að í þeim var rafmagnseldavél og í hverri íbúð var baðherbergi. Gunnlaugur Halldórsson hannaði þriðja áfanga verkamannabústaðanna og var flutt í þau hús 1937.
Húsin eru í funkisstíl og eru hönnuðir Guðjón Samúelsson, Einar Erlendsson og Gunnlaugur Halldórsson. Verkamannabústaðirnir við Hringbraut þykja merkur áfangi í sögu byggingarlistar og þróun húsnæðis- og skipulagsmála í Reykjavík. Lagt hefur verið til að húsin verði öll friðuð.
Hoya imperialis
Hoya imperialis er fjölær jurt í vaxblómaættkvísl. Henni var lýst af Rudolf Schlechter. Útbreiðslan er í Indónesíu, Malasíu, Filippseyjum og Taílandi.
Origin of Symmetry
Origin of Symmetry er önnur breiðskífa Muse.
Holti (landnámsmaður)
Holti var landnámsmaður í Austur-Húnavatnssýslu og nam Langadal austan við Blöndu ofan frá Móbergi og líklega út að sjó en óvíst er hve langt landnám hans náði, því að í Landnámabók er ekkert sagt um hver nam svæðið þar fyrir norðan, Laxárdal utanverðan og svo alla Skagaströndina, allt út að Fossá, sem er skammt sunnan við Kálfshamarsvík. Þar tók við landnám Hólmgöngu-Mána.
Holti bjó á Holtastöðum í Langadal.
Anna af Foix
Anna af Foix (1484 – Búda, Ungverjaland, 26. júlí 1506) var drottning Ungverjalands og Bæheims.
Ævi
Hún var dóttir Gastons II af Foix-Candale og Katarínu af Foix. Móðir hennar var dóttir Gastons II, greifa af Foix og Eleonora I, drottningu Konungsríks Navarra. Eiginmaður Önnu var Vladislás II, konungur Ungverjalands. Börn hennar voru Anna Ungverjalandsdrottning og Lúðvík II, konungur Ungverjalands. Anna dó 26. júlí 1506 í Búdapest.
Kúlomb
Kúlomb (franska: coulomb) er SI-eining rafhleðslu, táknuð með C. Nefnd eftir franska eðlisfræðingnum Charles-Augustin de Coulomb (1736-1806). Er sú rafhleðsla, sem rafstraumurinn eitt amper flytur á einni sekúndu.
SI skilgreiningin er hleðsla sem ferðast með stöðugum straumi af einu amperi á einni sekúndu:
[One coulomb is also the amount of excess charge on a capacitor of one farad charged to a potential difference of one volt:]
Eitt koulomb er nákvæmlega hleðsla 1/1,602 176 ×10-19 róteinda.
Andre Geim
Andre Konstantinovich Geim (f. 21. október 1958) er hollenskur eðlisfræðingur sem fékk nóbelsverðlaunin árið 2010 ásamt Konstantin Novoselov fyrir vinnu þeirra við grafín.
Andre er fæddur í Rússlandi en er með hollenskan ríkisborgararétt.
Árið 2000 fékk Andre líka Ig nóbelsverðlaunin fyrir að láta frosk svífa í sterku segulsviði.
Bermúdaeinir
Bermúdaeinir (fræðiheiti: Juniperus bermudiana ) er tegund af barrtré í einisætt. Hann er einlendur á Bermúda, þar sem hann var ríkjandi trjátegund skóganna fram að seinni heimsstyrjöld. Þá komu tvær skordýrategundir (Lepidosaphes newsteadi og Carulaspis minima) sem voru búar að drepa 99% trjánna 1978. Það eina prósent sem eftir var af trjánum, hafði nokkuð þol gegn sníkjudýrunum og að auki var nokkrum tegundum af maríubjöllum sleppt til að halda fjölda sníkjudýranna niðri.
Svavar Gestsson
thumb|Svavar Gestsson. Svavar Gestsson (f. 26. júní 1944, látinn 18. janúar 2021) var íslenskur stjórnmálamaður, fyrrum alþingismaður, ráðherra og sendiherra.
Hann lauk stúdentsprófi frá MR árið 1964 og gegndi þar embætti forseta Framtíðarinnar, nemendafélags MR, skólaárið 1962-1963. Ritstjóri Nýja stúdentalblaðsins 1965. Svavar varð blaðamaður á Þjóðviljanum 1964, ritstjórnarfulltrúi 1969 og ritstjóri frá 1971 til 1978. Hann starfaði hjá Æskulýðsfylkingunni 1962, Alþýðubandalaginu 1966 - 1967 og hjá Samtökum hernámsandstæðinga 1966. Formaður Útgáfufélags Þjóðviljans um árabil. Hann var fyrst kosinn á Alþingi fyrir Alþýðubandalagið í Reykjavíkurkjördæmi árið 1978 og sat síðan sem þingmaður Alþýðubandalagsins til 1995, þá Alþýðubandalagsins og óháðra 1995 - 1999; var þó þingmaður Samfylkingarinnar allra síðustu daga þingsetu sinnar er þingflokkar Alþýðubandalagsins, Alþýðuflokksins og Kvennalistans sameinuðust.
Árið 1999 var hann skipaður sendiherra og varð fyrst aðalræðismaður Íslands í Winnipeg í Kanada. Þar var hann jafnframt framkvæmdastjóri hátíðahalda Íslendinga vegna landafunda og landnámsafmæla í Kanada og norðurríkjum Bandaríkjanna. Hann varð síðan sendiherra í Stokkhólmi 2001-2005 og jafnframt sendiherra Íslands í Bangladesh, Sri Lanka, Pakistan, Serbíu, Búlgaríu og Albaníu. Hann var sendiherra í Danmörku 2005-2009 og jafnframt sendiherra í Ísrael, Slóveníu, Túnis, Tyrklandi og Rúmeníu. Hann var sérstakur fulltrúi utanríkisráðherra gagnvart Afríkusambandinu 2008.
Svavar var viðskiptaráðherra í annarri ríkisstjórn Ólafs Jóhannessonar 1978 til 1979, heilbrigðis- og tryggingaráðherra og félagsmálaráðherra í ríkisstjórn Gunnars Thoroddsen 1980 til 1983 og menntamálaráðherra í annarri og þriðju ríkisstjórn Steingríms Hermannssonar 1988 til 1991.
Svavar Gestsson var formaður Alþýðubandalagsins 1980-1987, formaður þingflokks Alþýðubandalagsins og óháðra 1995-1999, sat í miðstjórn og framkvæmdastjórn Alþýðubandalagsins 1968-1999, var í ritstjórn tímaritsins Réttar um langt árabil. Hann hefur skrifað fjölda blaða- og tímaritsgreina. 1995 kom út eftir hann bókin Sjónarrönd, um jafnaðarstefnu. 2012 kom út bókin Hreint út sagt, sjálfsævisaga. Hann heldur úti heimasíðunni svavar.is
Svavar sat í stjórn Landsvirkjunar 1995-1997, í stjórn Ríkisspítalanna 1991-1994, formaður stjórnar Norræna menningarsjóðsins 1996-1997. Hann var einn af þremur yfirskoðunarmönnum ríkisreikninga 1991 - 1995. Hann sat fjögur allsherjarþing Sameinuðu þjóðanna. Var formaður ráðherranefndar EFTA 1979, var formaður vestnorræna ráðsins 1998 og í ráðinu um árabil, sat i þjóðhátíðarnefnd 1994 og var formaður embættismannanefndar sem samdi um Icesave reikningana í Bretlandi og Hollandi eftir bankahrunið á Íslandi. Þeir samningar voru samþykktir á Alþingi og forseti Íslands undirritaði lögin. Bretar og Hollendingar höfnuðu þeim lögum. Í framhaldi af þeim voru því gerðir nýjir samningar sem samþykktir voru á Alþingi. Þeim samningum var hafnað í þjóðaratkvæðagreiðslu 2010.
Svavar var heiðursfélagi Íslendingafélagsins í Vatnabyggð Saskatschewan 2000 og sat í stjórn Þjóðræknisfélags Íslendinga á Íslandi 2010-2017 og var formaður heiðursráðs þess til 2018. Hann er heiðursfélagi í Þjóðræknisfélaginu frá 2018. Hann var í stjórn Félags fyrrverandi alþingismanna 2011 - 2017, var formaður þess 2014-2017, var ritstjóri tímaritsins Breiðfirðings 2015-2019, fimm árgangar og var í stjórn Ólafsdalsfélagsins. Hann var ritari Sturlunefndar og varaformaður Eiríksstaðanefndar. Hann var í stjórn Hins íslenska fornritafélags frá 2018.
Svandís Svavarsdóttir, heilbrigðisráðherra, er dóttir hans. Kona hans var Guðrún Ágústsdóttir fyrrverandi forseti borgarstjórnar Reykjavíkur. Fyrri kona Jónína Benediktsdóttir 1943-2005 ritari.
Svavar lést í Reykjavík 18. janúar 2021, 76 ára að aldri.
Grenadíska karlalandsliðið í knattspyrnu
Grenadíska karlalandsliðið í knattspyrnu er er fulltrúi Grenada í knattspyrnu og er stjórnað af knattspyrnusambandi landsins. Liðið hefur aldrei komist í úrslitakeppni HM.
Orrustan við Zama
Orrustan við Zama var háð 19. október árið 202 f.Kr. Hún var síðsta orrustan í öðru púnverska stríðinu. Rómverskur her undir stjórn Scipios Africanusar sigraði her Karþagó undir stjórn Hannibals. Skömmu eftir þennan ósigur á eigin landi óskaði öldungaráð Karþagó eftir friði eftir 17 ára langt stríð.
Grunnskólinn á Hólmavík
Grunnskólinn á Hólmavík er grunnskóli á Hólmavík sem stendur við Skólabraut 20, 510 Hólmavík. Skólinn hóf starfsemi sína veturinn 1910 - 1911. Núverandi skólabygging var tekin í notkun árið 1948 og var sú bygging stækkuð árið 1984
Loren Bouchard
thumb|250px|Loren Bouchard Loren Hal Bouchard (fæddur 1969) er bandarískur gamanleikari.
Heiltölutag
Heiltölutag (í forritunarmálum oft "int" í forritunarmálunum C og Java, "integer" í forritunarmálinu BASIC) er einföld gagnastærð sem ber ekki aukastafi. Hún er notuð til að geyma misstórar stærðir heiltalna. Hægt er að stilla heiltölurnar þannig að þær séu t.d. bara jákvæðar stærðir og taka þær þá helmingi meira af jákvæðum tölum en engar neikvæðar.
Dæmi
Hér er smá dæmi úr JAVA kóða
Lukas Klostermann
Lukas Klostermann (fæddur 3. júní 1996) er þýskur knattspyrnumaður sem spilar fyrir RB Leipzig.
D.B.C. Pierre
DBC Pierre (fæddur 1961) er ástralskur rithöfundur. Pierre var skírður Peter Warren Finlay og hlaut viðurnefnið Pierre þegar hann var ungur, í höfuðið á teiknimyndapersónu. DBC hluti nafns hans (vanalega skrifað þannig) stendur fyrir Dirty But Clean. Pierre hlaut Booker-verðlaunin árið 2003 fyrir bókina Vernon G. Little (e. Vernon God Little), þriðji ástralinn til að hljóta þau (þrátt fyrir að hann hafi tilkynnt að hann líti fremur á sig sem mexíkana).
Yohei Toyoda
Yohei Toyoda (fæddur 11. apríl 1985) er japanskur knattspyrnumaður. Hann spilaði 8 leiki og skoraði 1 mark með landsliðinu.
1018
Árið 1018 (MXVIII í rómverskum tölum)
Juneau
thumbnail|Juneau sveitarfélagið innan Alaska thumbnail|Mynd tekin úr kláfi yfir Juneau. thumb|Miðbærinn.
Juneau er höfuðstaður Alaska fylkis Bandaríkjanna og hluti af Juneau Borough sveitarfélaginu. Borgin og sveitarfélagið höfðu u.þ.b. 32.000 íbúa árið 2014. Borgin er nefnd eftir gullgrafaranum Joe Juneau.
Kanadísku landamærin eru rétt austur af borginni, þ.e. Breska Kólumbía. Engir vegir tengja Juneau við aðra hluta Alaska og meginland Norður-Ameríku. Bílferjur eru hins vegar til staðar sem og flugsamgöngur.
Fiskveiðar og ferðaþjónusta eru mikilvægar atvinnugreinar. Skemmtiferðaskip eru algeng sjón á sumrin.
Stabæk
thumb|Nadderud stadion. Aðalstúka. Stabæk er norskt knattspyrnulið frá Ósló. Heimavöllur félagsins heitir Nadderud Stadion.
Stabæk hefur unnið Norsku úrvaldeildina einu sinni, árið 2008
Leikmannahópur
(á láni frá Malmö)
(Fyriliði)
Sleitu-Björn Hróarsson
Sleitu-Björn Hróarsson var landnámsmaður í Skagafirði. Hann nam land frá Gljúfurá (nefnd Grjótá í Landnámabók en það er talin ritvilla) út að Deildará (nú Grafará á Höfðaströnd). Þetta var mjög stórt landnám og náði yfir hálfa Viðvíkursveit, Hjaltadal, Kolbeinsdal, Óslandshlíð og hluta af Höfðaströnd og Deildardal. Sleitu-Björn hefur því verið einn af fyrstu landnámsmönnum í Skagafirði og síðar fengu þrír aðrir landnámsmenn, þeir Öndóttur, Kolbeinn Sigmundarson og Hjalti Þórðarson, hluta af landnámi Sleitu-Bjarnar. Hann bjó á Sleitu-Bjarnarstöðum, sem nú heita Sleitustaðir.
Margir telja að Sleitu-Björn sé sami maður og Sléttu-Björn, landnámsmaður í Saurbæ, og hafi Sleitu-Björn þá yfirgefið landnám sitt í Skagafirði og flutt sig vestur en aðrir segja að hér sé um tvo menn að ræða og benda meðal annars á að sagt er frá niðjum beggja og er ekkert sameiginlegt með þeim upptalningum. Auk þess bjuggu niðjar Sleitu-Bjarnar í Skagafirði og Þorvarður Spak-Böðvarsson í Neðra-Ási var dóttursonur hans.
Aðalborgar
Aðalborgar er íslenskt karlmannsnafn.
Amper
Amper (franska: Ampère) er SI grunneining rafstraums, táknuð með A. Einingin er nefnd eftir franska eðlisfræðingnum André-Marie Ampère (1775-1836). Eitt amper er sá rafstraumur sem jafngildir flutningi á rafhleðslunni einu kúlombi á hverri sekúndu, þ.e. 1 A = 1 C/s. Amper er skilgreint sem sá rafstraumur sem þarf í tveimur löngum og grönnum, samsíða leiðurum til að mynda kraftinn 2x10-7 njúton á milli leiðaranna á hvern lengdarmetra þeirra.
Öndóttur kráka Erlingsson
Öndóttur kráka Erlingsson var landnámsmaður í Skagafirði. Hann lenti skipi sínu í Kolbeinsdalsárósi (Kolkuósi) og keypti land af Sleitu-Birni Hróarssyni, frá Gljúfurá út að Kolku, og tók landnám hans yfir utanverða Viðvíkursveit og neðstu bæina í Hjaltadal.
Öndóttur bjó í Viðvík en Þorvarður Spak-Böðvarsson, sonarsonur hans, bjó í Ási (Neðra-Ási) í Hjaltadal og byggði þar kirkju árið 984 ef marka má frásögn Kristni sögu og er það þá fyrsta kirkja sem reist var á Íslandi. Ásbirningar voru afkomendur Öndótts í beinan karllegg.
Benedikt Sveinsson (f. 1938)
Benedikt Sveinsson (f. 31. júlí 1938) er íslenskur fjárfestir og athafnamaður. Benedikt er faðir Bjarna Benediktssonar fjármálaráðherra og formanns Sjálfstæðisflokksins.
Benedikt varð umtalaður í september 2017 vegna Hjaltamálsins svokallaða, þegar upplýst var um að hann hefði skrifað undir meðmælabréf fyrir dæmdan barnaníðing, Hjalta Sigurjón Hauksson, til þess að Hjalti gæti fengið uppreist æru hjá ríkisstjórn Íslands. Bjarni Benediktsson, sem var þá forsætisráðherra, hafði vitað frá í júlí sama ár að faðir hans væri meðal meðmælenda Hjalta. Málið leiddi til þess að ríkisstjórn Bjarna hrundi þegar Björt framtíð sleit stjórnarsamstarfinu við Sjálfstæðisflokkinn vegna „alvarlegs trúnaðarbrests“.
Barn náttúrunnar
Barn náttúrunnar er skáldsaga sem kom út árið 1919 og var fyrsta bók Halldórs Laxness. Bókina skrifaði hann aðeins 16 ára gamall en hún kom út þegar hann var 17 ára.
Söguþráður
Barn náttúrunnar segir frá unglingsstúlkunni Huldu og Randveri sem kemur til Íslands og þráir að vinna þar sem bóndi. Hulda og Randver kynnast og verða ástfangin. Það sem Hulda elskar einna helst við Randver er að hann er ríkur og getur ferðast með hana um heiminn, en Randver langar að vera á Íslandi, vinna og þurfa að hafa fyrir því að græða peninga. Þegar Hulda kemst að því fer hún frá honum. Á endanum hefur ástin þó yfirhöndina og Hulda ákveður eftir allt saman að vera á Íslandi með Randveri.
Boðskapur sögunnar er sá að fólk þarf að hafa fyrir því að hafa það gott. Mikil vinna og erfiði gefur af sér ávexti og gleðina við að hafa afrekað eitthvað.
Orrustan við Kórinþu
Orrustan við Kórinþu var háð árið 146 f.Kr. Í henni áttust við herir Rómaveldis og Kórinþu. Í orrustunni var Kórinþuborg lögð í rúst.
Rómverjar, undir stjórn Luciusar Mummiusar, lögðu borgina í eyði í kjölfar umsáturs árið 146 f.Kr. Þegar Mummius náði borginni á sitt vald lét hann drepa alla karlmenn, seldi konur og börn í þrældóm og brenndi síðan borgina. Hann hlaut viðurnefnið Achaicus (Maðurinn frá Akkaju) sem sigurvegari yfir Akkajubandalaginu. Fornleifarannsóknir benda til þess að einhver búseta hafi verið á svæðinu næstu árin en Júlíus Caesar stofnaði borgina að nýju árið 44 f.Kr., skömmu áður en hann var ráðinn af dögum.
Nasjonal Samling
thumb|Tákn Nasjonal Samlings frá 1933 til 1945 var gulur [[Sólkross á rauðum botni]] thumb|right|[[Heinrich Himmler kom til Noregs 1941. Á myndinni má sjá, talið frá vinstri til hægri Quisling, Himmler, Josef Terboven, sá sem í raun stjórnaði Noregi á hernámsárunum, og herforinginn Nikolaus von Falkenhorst, æðsti yfirmaður þýska hersins í Noregi]] Nasjonal Samling – NS (Þjóðleg eining, hefur einnig verið þýtt sem Þjóðfylkingin) var norskur stjórnmálaflokkur, stofnaður 1933 og lagður niður eftir ósigur þýska hersins í Noregi 1945. Foringi flokksins og helsti hugmyndafræðingur var Vidkun Quisling. Hugmyndafræði NS einkenndist af kenningum fasismans og seinna einnig nazismans, þar sem þjóðernishyggja og dásemd á yfirburðum „norræna kynþáttarins“ var þungamiðja auk andstöðu gegn lýðræði og þingræði. Flokkurinn var byggður í samræmi við skipulag annarra fasistaflokka með „leiðtogaskipulagi“, með Quisling sem öllu ráðandi foringja – fürer. Fyrir utan kvenna og ungliðadeildir hafði flokkurinn að þýskri og ítalskri fyrirmynd einnig vopnaða sveit sem nefnd var Hirden – Hirðin.
Nasjonal Samling bauð fram í þingkosningunum 1933 og 1936 en hafði ekki það fylgi sem flokksmenn höfðu vonað, í kosningunum 1933 fékk flokkurinn 27 850 atkvæði eða 2.23 % og 1936 26 577 atkvæði eða 1.83 % og komu engum manni á þing. Þessi úrslit ollu miklum deilum innan flokksins og endaði með klofningi þar sem sá hluti sem var borgarlega hægrisinnaður sagði skilið við Quisling. Á næstu árum var flokkurinn smár í sniðum og einangraður og snérist að mestu í kringum Quisling sjálfan.
Hugmyndafræðilega færðist NS á þessum árum allt nær þýska nazistaflokknum og á fundi Quislings með Hitler 14. desember 1939 var NS lofað aðstoð við uppbyggingu flokksins. Eftir innrás þýska hersins í Noreg 9. apríl 1940 greip Quisling tækifærið og lýsti því yfir að norsku ríkisstjórninni hefði verið steypt af stóli og að hann tæki sjálfur við völdum. Viku seinna tóku Þjóðverjar völdin af Quisling og við tók stjórn sem skipuð var af hæstarétti Noregs. Á næstu mánuðum fóru fram viðræður um mögulega samstarfsstjórn en þær viðræður runnu út í sandinn. Josef Terboven, sem var ríkisstjóri Þjóðverja í Noregi, lýsti því yfir 25. september 1940 að stjórn hæstaréttar væri þar með uppleyst og að útlagastjórnin, sem sat í London, og norski konungurinn væru sett af. Í hinni nýju framkvæmdastjórn sem Þjóðverjar settu á laggirnar voru flesti flokksmenn í NS. Samtímis voru allir flokkar aðrir en NS bannaðir. Hinn 1. febrúar 1942 var Quisling síðan gerður að forsætisráðherra sem átti að stjórna Noregi í umboði Þýskalands þar til að stríðinu væri lokið.
Fljótlega fór Nasjonal Samling að vaxa, frá því að hafa verið hópur nokkur hundruð manna í apríl 1940 hafði hann vaxið í september sama ár í 22 000 félaga og í nóvember 1943 43 400.
Norska útlagastjórnin í London gerði það ólöglegt að vera flokksfélagi í Nasjonal Samling. Flokksfélagar voru þess vegna allir kærðir fyrir landráð og stríðsglæpi. Handtökur hófust þegar hinn 8. maí 1945 þegar þýski herinn gafst upp, samanlagt voru 92 000 handteknir og um 55 000 dæmdir, 45 voru dæmdir til dauða, um 17 000 í fangelsi og hinir misháar sektir.
Europa (skip)
Europa siglir um allan heim og tekur áhafnarmeðlimi (nema) gegn greiðslu í bæði styttri og lengri ferðir, þar á meðal úthafssiglingar, siglingakeppnir, og árlegar ferðir til Suðurskautslandsins, og milli Suður-Georgíu, Tristan da Cunha, og Höfðaborgar.
Árin 2002 og 2013 fór skipið fyrir Hornhöfða. Árið 2010 tók það þátt í Velas Sudamerica 2010, sögulegri ferð ellefu hásigldra skipa til að fagna tveggja alda afmæli ríkisstjórna Argentínu og Chile.
Víðidalsá (Húnaþingi)
Víðidalsá er bergvatnsá sem rennur um Víðidal í Vestur-Húnavatnssýslu og er ein þekktasta og besta laxveiðiá landsins. Þar er einnig mjög góð sjóbleikjuveiði.
Hoya heuschkeliana
Hoya heuschkeliana er fjölær jurt í vaxblómaættkvísl. Henni var lýst af Kloppenburg. Útbreiðslan er í Filippseyjum.
Víðidalsá (Húnaþingi)
Áin er dragá sem á upptök á Víðidalstunguheiði og Stórasandi og heitir ein upptakakvíslin þar Dauðsmannskvísl. Nafnið er sagt komið af því að Ásgeir æðikollur, bóndi á Ásgeirsá, hafi fundið smalamann sinn þar sofandi og reiðst honum svo að hann hafi drepið hann og dysjað hann við kvíslina. Ýmsir lækir og smærri ár renna í Víðidalsá og niðri í Víðidal rennur svo Fitjá í hana. Í Víðidal rennur áin alllangan spöl í tilkomumiklu gljúfri sem kallast Kolugljúfur. Þar sem hún fellur ofan í gljúfrið eru fossar sem heita Kolufossar.
Víðidalsá fellur í Hópið, rétt austan við Skollanes, í landi jarðarinnar Gottorp. Hópið er hálfsalt stöðuvatn eða lón sem nær út undir Húnaflóa.
Þórlindur Kjartansson
Stjórnmálaþáttaka
Þórlindur var formaður nemendafélags Menntaskólans í Reykjavík veturinn 1995-1996.
Hann var hann einn af leiðtogum stúdentafélagsins Vöku, en hann var varaformaður félagsins 1998-1999, formaður 1999-2000, oddviti Vöku í SHÍ 2000-2001 og stýrði kosningabaráttu félagsins það vor.
Þórlindur var í 5. sæti á lista Sjálfstæðisflokksins í Reykjavíkurkjördæmi norður í Alþingiskosningunum 2009.
Árin 2003-2006 var hann ritstjóri vefritsins Deiglunnar. Hann hefur verið pistlahöfundur þar frá árinu 2000 og skrifað um 200 pistla.
Menntun
Þórlindur er stúdent frá Menntaskólanum í Reykjavík. Hann lauk BA-námi í hagfræði frá Háskóla Íslands og ML-námi frá Háskólanum í Reykjavík.
1 (aðgreining)
1 eða einn getur átt við:
Margaret Atwood
thumb|200px|right|Margaret Atwood, [[2006.]] Margaret Eleanor Atwood (fædd 18. nóvember, 1939) er kanadískur rithöfundur, ljóðskáld, gagnrýnandi og femínisti sem hefur hlotið margvísleg verðlaun fyrir skrif sín, þar með talin Booker-verðlaunin.
Colorado-sléttan
thumb|Colorado sléttan er í 4 ríkjum. thumb|Four Corners Monument minnismerkið. thumb|Úr Petrified Forest-þjóðgarðinum. thumb|Sólsetur í Ojito Wilderness, Nýju-Mexíkó. Colorado-sléttan (enska: The Colorado Plateau) er stór slétta og eyðimörk á mótum fjögurra ríkja Bandaríkjanna: Colorado, New Mexico, Utah og Arizona. Alls þekur það tæpa 337 þúsund ferkílómetra. Megnið af svæðinu er á vatnasviði Colorado-fljóts en svæðið er þó þurrt. Skógar eru þar sem úrkoma er mest; í hlíðum og fjöllum. Berg nálægt Miklagljúfri er næstum 2000 milljóna ára gamalt, frá forkambríum.
Þjóðgarðar eru margir á Colorado-sléttunni: Miklagljúfur, Zion, Bryce Canyon, Capitol Reef, Canyonlands, Arches, Mesa Verde og Petrified Forest. Einnig eru 18 national monuments þar.
Chris O'Donnell
Einkalíf
O'Donnell fæddist í Winnetka, Illinois og er af írskum og þýskum ættum. Hann er yngstur af sjö systkinum og var alinn upp í kaþólskri trú. Stundaði nám við Boston College og útskrifaðist með B.Sc.-gráðu í markaðsfræði. O'Donnell byrjaði sem módel aðeins þrettán ára og kom fram í auglýsingum fyrir McDonalds og á móti Michael Jordan.
O'Donnell giftist Caroline Fentress árið 1997 og saman eiga þau fimm börn.
Leikhús
O'Donnell lék í tveimur leikritum árið 2002, The Man Who Had All the Luck og Short Talks on the Universe.
Sjónvarp
Fyrsta sjónvarpshlutverk O'Donnell var árið 1986 í Jack and Mike. Hefur hann síðan þá komið fram sem gestaleikari í þáttum á borð við: The Practice, Two and a Half Men og Grey's Anatomy. Árið 2009 var O'Donnell boðið aðalhlutverkið í NCIS: Los Angeles sem NCIS alríkisfulltrúinn G. Callen.
Kvikmyndir
Þegar O'Donnell var 17 ára var honum boðið hlutverkið í Men Don't Leave, þar sem hann lék son Jessicu Lange. Lék hann síðan í kvikmyndum á borð við Fried Green Tomatoes, School Ties og Scent of a Woman á móti Al Pacino.
O'Donnell lék D'Artagnan í The Three Musketeers árið 1993, á móti Kiefer Sutherland, Oliver Platt og Charlie Sheen.
Verðlaun og tilnefningar
Blockbuster Entertainment-verðlaunin
Chicago Film Critics Association-verðlaunin
Razzie-verðlaunin
Fraxinus anomala
Fraxinus anomala er tegund af eskitré sem er ættað frá suðvestur Bandaríkjunum og norðurhluta Mexíkó. Hann er runni eða lítið tré að 6 m hátt. Blöðin eru breytileg, en oft eru þau heil en ekki fjöðruð eins og á öðrum öskum.
Skipaskurður
thumb|right|Panamaskurðurinn Skipaskurður er skurður sem er gerður milli haf- og vatnasvæða svo skip, bátar og prammar geti siglt þar á milli. Meðal stærstu og mikilvægustu skipaskurða heims eru Panamaskurðurinn milli Kyrrahafs og Karíbahafs, Súesskurðurinn milli Miðjarðarhafs og Rauðahafs, Lawrence-skipaleiðin sem tengir Atlantshafið við Vötnin miklu í Norður-Ameríku, Evrópuskurðurinn sem tengir árnar Main og Dóná í Norður-Evrópu, Kílarskurðurinn á milli Eystrasalts og Norðursjávar, Hvítahafsskurðurinn milli Hvítahafs og Eystrasalts, Manchester-skurðurinn milli borgarinnar Manchester og Írlandshafs, Dónárskurðurinn milli Dónár og Svartahafs og Volga-Don-skurðurinn sem tengir árnar Volgu og Don.
Lepidosaphes newsteadi
Lepidosaphes newsteadi er tegund af skortítum (Hemiptera). Hún er upprunnin frá Evrópu, en er nú víða á norðurhveli.
Tengt
Juniperus bermudiana
Strandreynir
Strandreynir (Sorbus meinichii) er reynitegund. Strandreynir hefur komið fram sem blendingur á milli ilmreynis og gráreynis og útlitið er mitt á milli þeirra. Hann skilur sig frá ilmreyni með að endasmáblaðið er stærra og nokkurnveginn tígullaga. Blómin eru nokkuð stærri og litur þeirra er gulhvítur. Berin eru skarlatsrauð og stærri en hjá reyni og kjarnhúsið er með þremur hólfum en ekki fjórum. Hann verður 2-4 m hár
Strandreynir er einlendur í Noregi. Formið sem var fyrst lýst (var. meinichii) er þrílitna og fjölgar sér ókynjað (geldæxlun). Það er útbreitt frá Stord yfir Bømlo og Sveio til Karmøy. Frá syðra Stord til Sveio finnst smærra form. Strandreynir (í víðri merkingu) vex meðfram ströndinni frá Leka í norðri suður til Lindesnes og Ringerike í suðaustri. Tegundin er mjög breytileg og nokkur formin eru hugsanlega sjálfstæðar tegundir. Á Østlandet finnst hugsanlega fimmlitna strandreynir. Tegundir sem líkjast mjög strandreyni og hafa komið fram á sama hátt finnast á Gotalandi í Svíþjóð (Sorbus teodori), og á eynni Arran við Skotland (Sorbus pseudomeinichii).
Seinni hluti fræðiheitsins; meinichii er til heiðurs amtmanns Hans Thomas Meinich. Strandreynir er einkennisblóm sveitarfélagsins Sveio.
Reynsla á Íslandi
Hefur reynst mjög vel.
1019
Árið 1019 (MXIX í rómverskum tölum)
Sean Kingston
thumb|Sean Kingston Kisean Anderson (fæddur 3. febrúar 1990), þekktastur undir listamannsnafninu Sean Kingston er jamaísk-bandarískur tónlistarmaður.
Saga
Sean Kingston er fæddur í Bandaríkjunum en ólst upp í Kingston, höfuðborg Jamaíku. Tónlistarmaðurinn Buju Banton, fjölskylduvinur, leiðbeindi Kingston um tónlistariðnaðinn. Sumarið 2005 gaf hann út lagið Beautiful girls. Bassalína lagsins er út laginu Stand by me sem Ben E. King gaf út árið 1961. Lagið komst í efsta sæti bandaríska Billboard-vinsældalistann og einnig breska smáskífulistann. Jafnframt gaf hann út lagið Me love sem er byggt á lagi Led Zeppelin, D'yer mak'er (af Houses of the Holy). Me love komst í efstu sæti ástralska og kanadíska vinsældarlistanna.
Í október 2007 var Sean Kingston upphitunaratriði á tónleikum Gwen Stefani í tónleikaferð hennar.
Jim Dauterive
thumb|250px|Jim Dauterive James Thomas „Jim“ Dauterive er bandarískur gamanleikari.
Hoya greenii
Hoya greenii er fjölær jurt í vaxblómaættkvísl. Henni var lýst af D. Kloppenburg. Útbreiðslan er í Filippseyjum.
Japansþinur
Japansþinur, (fræðiheiti: Abies homolepis, á japönsku ウラジロモミ, urajiro-momi) er þintegund ættuð úr fjöllum mið og suður Honshū og Shikoku í Japan. Hann vex í 700 til 2,200 metra hæð, oft í tempruðum regnskógum; með mikilli úrkomu og svölum, rökum sumrum, og snjóþungum vetrum.
vinstri|thumb|Abies homolepis, Mount Auburn Cemetery, Cambridge, Massachusetts, USA. vinstri|thumb|Barr og börkur Japansþins Þetta er meðalstórt til stórt sígrænt tré sem verður að 30 til 40 metra hátt tré með stofnþvermál að 1.5 m. Barrið er nálarlaga, flatt, 1.5 til 3.5 sm langt og 2 til 3 mm breitt og 0.5 mm þykkt, glansandi grænt að ofan og með tvær hvítar rendur af loftaugum að neðan, og rúnnaðar eða lítið eitt sýldar í endann. Barrið liggur í spíral eftir sprotanum, en undið neðst þar sem það liggur nokkurnveginn útflatt til hvorrar hliðar á sprotanum og ofan til, og fá undir. Árssprotarnir eru gulir til daufgulir, hárlaust, og oft áberandi grópað. Könglarnir eru 6 til 12 sm langir og 3 til 4 sm breiðir, purpurabláir fyrir þroska; hreisturblöðkurnar eru stuttar, og sjást ekki utan á könglinum. Vængjuð fræin losna þegar könglarnir sundrast við þroska um 6–7 mánuðum eftir frjóvgun.
Nytjar
Viður Japansþins er notaður í byggingar. Utan Japan er hann ræktaður sem prýðistré; í Evrópu og Norður-Ameríku.
Hann er einnig vinsæll í skógrækt þar sem hann er þolinn gegn loftmengun.
Barbadoska karlalandsliðið í knattspyrnu
Barbadoska karlalandsliðið í knattspyrnu er er fulltrúi Barbados í knattspyrnu og er stjórnað af knattspyrnusambandi landsins. Liðið hefur aldrei komist í úrslitakeppni HM.
Kindle
thumb|200px|[[Kindle|Kindle 2 frá Amazon.com]]
Gran Canaria
Gran Canaria (stundum kölluð Kanarí á íslensku) er spænsk eyja. Hún liggur á hnitunum 28°'N og 15°35'V. Mannfjöldi eyjunnar er 847.830 (2015). Hún er næstfjölmennasta eyjan af Kanaríeyjum á eftir Tenerife og sú þriðja stærsta. Eyjan er í Atlantshafi í um það bil 150 km. fjarlægð frá norðvesturströnd Afríku og er 1560 km² að flatarmáli. Hæsti punkturinn er 1 956 metrar (Morro de la Agujereada). Helstu ferðaskrifstofur í Evrópu hafa útnefnt eyjuna sem þann ferðamannastað, þar sem loftslag er best í heimi.
Söguágrip
Talið er að frumbyggjar Gran Canaria, Guanche hafi komið til eyjarinnar á árinu 500 fyrir Krist. Eyjan var í fyrstu nefnd Tamarán eða land hinna hugrökku. Eftir yfir 100 ára stríð Evrópulanda um völd á eyjunni, var hún innlimuð í Spánarveldi árið 1483 undir stjórn Ísabellu I. Spánardrottningar.
Landsvæði og samfélag
Gran Canaria er kölluð "mini-álfa" vegna fjölbreytilegs loftslags og landslags eyjarinnar, sem heyrir að einum þriðja hluta undir verndarsvæði UNESCO. Þar má finna langar strendur ýmist með gulum sandi eða svörtum og græn svæði og skóga, lítil þorp og litla bæi ásamt stórborginni Las Palmas með um 390.000 íbúa. Nánast er hægt að draga línu um eyjuna miðja, suðurhluti eyjunna er gróðurlítill nema það, sem ræktað hefur verið. Norðurhlutinn er þakinn trjám (m.a. kanaríeyjafuru) og öðrum gróðri en þar er einnig mun meiri ræktun ávaxta og grænmetis.
Eyjan er mjög gróðursæl að norðanverðu, þar sem rignir meira og munur á hitastigi á nóttu og degi, sem og á vetri og sumri, er meiri en að sunnanverðu. Jafnframt er oft talsverður hitamunur á ofanverðri eyjunni og við ströndina. Að vetri til snjóar stundum í efstu fjallshlíðum.
2. ágúst
2. ágúst er 214. dagur ársins (215. á hlaupári) samkvæmt gregoríska tímatalinu. 151 dagur er eftir af árinu.
Víðidalstunguheiði
Víðidalstunguheiði er heiði í Vestur-Húnavatnssýslu, suður og upp af Víðidal, á milli Aðalbólsheiðar að austan og Haukagilsheiðar að vestan og nær inn að Stórasandi.
Heiðin er ágætlega gróin en mýrlend og víða erfið yfirferðar, einkum norðan og vestan megin, en sunnar og austar eru hæðahryggir. Hún er í fjögur til fimm hundruð metra hæð yfir sjávarmáli. Mörg stöðuvötn eru á heiðinni og þar eiga Víðidalsá og Fitjá upptök.
Sean Hayes
thumb|250px|Sean Hayes Sean Patrick Hayes (fæddur 1970) er bandarískur gamanleikari.
Sendiráð Íslands
thumb|right|450px|Lönd með íslenskum sendiráðum{{legend|#22B14C|Ísland}} {{legend|#2F3699|Sendiráð}} Sendiráð Íslands eru starfsstöðvar utanríkisþjónustu Íslands erlendis. Innan sendiráða starfa stjórnarerindrekar sem vinna eiga að hagsmunum Íslands eða Íslendinga í löndum sem Ísland á í formlegu stjórnmálasambandi við. Sendifulltrúar Íslands eru sendiherrar, ræðismenn (þar sem ekki eru sendiráð), fastanefndir og aðrir starfsmenn utanríkisþjónustunnar erlendis.
V.S. Naipaul
Vidiadhar Surajprasad Naipaul (17. ágúst 1932 – 11. ágúst 2018) var breskur rithöfundur, fæddur í Trínidad og Tóbagó sem hlaut Nóbelsverðlaunin í bókmenntum árið 2001.
Ævi og störf
Naipaul fæddist á Trínidad og Tóbagó. Afi hans og amma höfðu flust til eyjarinnar sem þjónustufólk frá Indlandi og ólst hann því upp við trú og siði Hindúa. Sex ára gamall fluttist hann með fjölskyldu sinni til höfuðstaðarins Port of Spain þar sem hann gekk í skóla sem tók mið af breska einkaskólakerfinu. Í viðurkenningarskyni fyrir afburðanámsárangur ákvað ríkisstjórnin að veita honum aðgang að háskóla að eigin vali í Breska samveldinu og varð Oxford fyrir valinu.
Að útskrift lokinni hélt Naipaul til Lundúna þar sem hann starfaði m.a. við blaðamennsku. Á sjötta áratugnum sendi hann svo frá sér sínar fyrstu skáldsögur sem einkum fjölluðu um Trínidad æsku hans. Eiga raunar flest verk hans það sameiginlegt að gerast utan Bretlandseyja, ekki hvað síst í fyrrum nýlendum Breta. Naipaul hefur verið gagnrýndur fyrir að fara of mjúkum höndum um nýlendustjórn breska heimsveldisins og bera í bætifláka fyrir kúgunina. Dæmi um þetta er hans kunnasta verk, A Bend in the River frá árinu 1979, sem lýsir ferðalagi ungs manns af indverskum ættum um ónafngreint Afríkuland.
Naipaul hlaut bókmenntaverðlaun Nóbels árið 2001.
Carulaspis minima
Tengt
Juniperus bermudiana
Björgólfur Hideaki Takefusa
thumb|300px|Björgólfur í leik með KR. Á myndinni er Björgólfur lengst til vinstri
Björgólfur Hideaki Takefusa (11. maí 1980) er íslenskur knattspyrnumaður sem spilar í stöðu sóknarmanns hjá Víkingum. Hann er af japönskum, bandarískum og íslenskum ættum. Björgólfur hóf feril sinn hjá Þrótti Reykjavík og var þeim drjúgur í baráttunni í 1. deild, en hann skoraði mörg mörk í þeim leikjum sem hann spilaði í, en hann var einnig í námi í Bandaríkjunum. Björgólfur fékk gullskóinn árið 2003, en þá féll Þróttur úr efstu deild. Björgólfur skipti yfir í Fylki það ár og spilaði með þeim í 2 ár. Hann gekk til liðs við KR í október árið 2005 og hefur skorað 50 mörk fyrir liðið í 90 leikjum í A-deild. Björgólfur hefur spilað 3 landsleiki með íslenska landsliðinu. Eftir að Rúnar Kristinsson tók við liði KR fékk Björgólfur færri tækifæri hjá liðinu og skipti yfir í Víking Reykjavík eftir lok tímabils 2010.
Afi Björgólfs Takefusa, eða réttara sagt fósturfaðir móður hans, er Björgólfur Guðmundsson, viðskiptamaður og formaður bankaráðs Landsbanka Íslands. Hálfsystir Björgólfs er fyrrum sjónvarpskonan Dóra Takefusa.
Moderato Wisintainer
thumb|right|Moderato Wisintainer árið 1931.Moderato Wisintainer, almennt einfaldlega þekktur sem Moderato) (f. 14. júlí 1902 - d. 31. janúar 1986) var knattspyrnumaður frá Brasilíu. Hann keppti fyrir hönd þjóðar sinnar í Copa America 1925 og á fyrstu heimsmeistarakeppninni í Úrúgvæ.
Ævi og ferill
Moderato fæddist í Alegrete og hóf sem unglingur að leika með félaginu Esporte Clube 14 de Julho. Þaðan lá leiðin til Cruzeiro frá borginni Belo Horizonte, sem þá gekk raunar undir heitinu Palestra Itália. Árið 1923 gekk hann í raðir stórliðsins Flamengo frá Rio de Janeiro þar sem hann lék til ársins 1930. Það var hjá Flamengo sem frægðarsól Moderato reis hvað hæst. Hann varð Ríó-meistari með liðinu árin 1925 og 1927. Í síðara skiptið vakti hann mikla aðdáun fyrir að skora sigurmarkið í úrslitaleiknum þrátt fyrir að vera íklæddur miklum hlífðarbúnaði eftir botnlangaskurðaðgerð fáinum dögum fyrr.
Í Suður-Ameríkukeppninni 1925 varð Brasilía í öðru sæti af aðeins þremur þátttökuliðum, þar sem Argentína fór með sigur af hólmi. Moderato lék alla fjóra leiki Brasilíu í keppninni. Landsleikirnir urðu ekki nema fimm talsins. Sá síðasti kom á HM í Úrúgvæ 1930. Moderato var ekki í liðinu í fyrri leik Brasilíu í keppninni, tapi á móti Júgóslavíu sem gerði í raun út um allar vonir um að komast áfram í keppninni. Hann fékk hins vegar tækifærið á móti Bólivíu í seinni viðureigninni og skoraði þar tvö mörk í 4:0 sigri.
Eftir að knattspyrnuferlinum lauk starfaði Moderato sem verkfræðingur. Hann lést í Pelotas árið 1986, 83 ára að aldri.
Kolbeinn Sigmundarson
Kolbeinn Sigmundarsson var landnámsmaður í Skagafirði. Frásögn Landnámabókar um mörk landnáms hans eru óljós og í rauninni virðist hann samkvæmt henni hafa numið sama svæði og Sleitu-Björn. Líklegt er talið að í rauninni hafi hann numið allan ofanverðan Kolbeinsdal og Hjaltadal en síðar látið Hjalta Þórðarsyni Hjaltadalinn eftir.
Um landnámsjörð hans er ekki vitað. Móðir hans var systir Þorsteins svarfaðar, landnámsmanns í Svarfaðardal. Í Svarfdæla sögu segir að Kolbeinn hafi brotið skip sitt við Kolbeinsey og farist þar og hafi eyjan hlotið nafn af honum.
Aðalgeir
Aðalgeir er íslenskt karlmannsnafn.
Nafnið er upprunnið í Suður-Þingeyjarsýslu en fyrstur til að bera það var Aðalgeir Davíðsson (f.1858) bóndi á Stóru-Laugum í Reykjadal. Var hann nefndur eftir tveimur ömmum sínum, Aðalbjörgu og Geirþrúði Davíðsdætrum sem voru systur frá Stóruvöllum í Bárðardal og varð þá úr nafnið Aðalgeir.
Handklæðisdagur
thumb|Handklæðisdagurinn 2005 í [[Innsbruck Austurríki þar sem, samkvæmt honum sjálfum, Douglas Adams fékk hugmyndina að „Leiðarvísinum”]] Handklæðisdagurinn er haldinn hátíðlegur 25. maí ár hvert af aðdáendum rithöfundarins Douglas Adams til að heiðra minningu hans og var fyrst haldinn tveim vikum eftir að hann lést 11. maí 2001. Þennan dag ganga aðdáendur rithöfundarins um með handklæði, sem er tilvísun í frægasta verk hans, Leiðarvísir puttaferðalangsins um himingeiminn.
Tenglar
Douglas Adams
Kílarskurðurinn
thumb|right|Kort af Kílarskurðinum Kílarskurðurinn er ferskvatnsskipaskurður sem liggur á milli Norðursjávar við Brunsbüttel og Eystrasalts við Kiel. Hann er 250 sjómílur (460 km) að lengd og liggur allur í þýska fylkinu Slésvík-Holtsetalandi.
Fyrsta tengingin milli hafanna var Egðuskurðurinn í Danmörku sem var lokið við 1784, í valdatíð Kristjáns 7. Eftir Síðara Slésvíkurstríðið ákváðu Þjóðverjar að byggja nýjan skipaskurð. Kílarskurðurinn var formlega opnaður af Vilhjálmi 2. árið 1895. Í aðdraganda Fyrri heimsstyrjaldar frá 1907 til 1914 var skurðurinn breikkaður svo hægt væri að sigla herskipum eftir honum. Ríkisstjórn Adolfs Hitler lokaði skurðinum fyrir alþjóðlegri skipaumferð árið 1936 en hann var opnaður að nýju eftir Síðari heimsstyrjöld.
Etchells
thumb|right|Etchells-bátur á siglingu við Ástralíu. Etchells er 32'6" (9,2m) langur kjölbátur hannaður af bandaríska skútuhönnuðinum Skip Etchells árið 1966. Fyrsti báturinn var hannaður samkvæmt forskrift Alþjóða kappsiglingasambandsins fyrir nýjan Ólympíubát en þrátt fyrir að báturinn kæmi mjög vel út í keppnunum varð Soling ofaná en Etchells náði engu að síður fljótt miklum vinsældum sem kappsiglingaskúta í Bandaríkjunum.
Grænumýrartunga
Grænumýrartunga er eyðibýli í Hrútafirði. Grænumýrartunga var einu sinni helsta kennileiti norðan Holtavörðuheiðar og viðkomustaður ferðamanna. Húsið í Grænumýrartungu var byggt árið 1925 og hafði heimarafstöð (eigin vatnsaflsvirkjun). Þetta var framúrstefnuleg bygging á sínum tíma. Jörðin hefur verið í eyði frá 1967, en síðast bjó sama ætt þarna samfellt í þrjá ættliði um hundrað ára skeið. Í garðinum var eitt elsta grenitré á íslandi. Grænumýrartunga var líka innsti byggði bær í Hrútafirði til 1967. Þá urðu Óspaksstaðir innsti byggði bærinn.
Árið 2003 fékk Slökkvilið Bæjarhrepps í Strandasýslu, gamla íbúðarhúsið í Grænumýrartungu fyrir brunaæfingu. Þakplötur höfðu losnað og einhverjir óprúttnir aðilar höfðu gengið berserksgang þar innan dyra með sleggjum, svo að varasamt gat verið að fara inn í húsið. Stuttu eftir brunaæfinguna var húsið í Grænumýrartungu svo rifið. Eina byggingin sem stendur ennþá er útihús.
Þekktast var býlið Grænumýrartunga sem áfangastaður á leiðinni yfir heiðina og skjól norðan heiðar á árum áður. Sunnan heiðarinnar var Fornihvammur efsti bær í Norðurárdal. Þar var gistihús, sem er horfið fyrir alllöngu. Nú er Holtavörðuheiðin ekki lengur sá farartálmi sem áður var. Þessi tvö býli, hvort sínum megin heiðarinnar, voru eins konar gistihús, viðkomustaðir ferðamanna og landpósta og öruggt skjól í vondum vetrarveðrum.
Græðisúra
Græðisúra (fræðiheiti Plantago major) er 10 - 30 sm jurt sem vex víðast hvar í Evrópu og norður og mið-Asíu. Græðisúra vex víða á sunnan- og vestanverðu Íslandi og í kringum þéttbýli, einkum þar sem er jarðhiti. Blóm græðisúru eru smá og grænleit og standa þétt saman í 2 - 12 sm löngum axi. Blöðin eru breið, egglaga og bogstrengjótt.
Til lækninga
Græðisúra hefur lengi verið notuð til lækninga og talin þvagdrífandi og mýkjandi. Einnig þótti hún er góð til að stöðva blæðingar og vera slímlosandi. Þó var hún fyrst og fremst notuð við sýkingum og bólgu í þvagfærum. Þar sem hún er mjög vítamínrík þá þótti hún mjög hentug við skyrbjúg.
1 (ár)
Árið 1 (I) var í gregoríanska tímatalinu almennt ár sem byrjaði á laugardegi eða sunnudegi.
Dáin
Flokkur:1
0er
Kalli keisari
thumb|Kápa frönsku útgáfu bókarinnar. Kalli keisari (franska: L'Empereur Smith) eftir Morris (Maurice de Bevere) og René Goscinny er 45. bókin í bókaflokknum um Lukku Láka. Bókin kom út árið 1976, en sagan sem hún hefur að geyma birtist fyrst í teiknimyndablaðinu Le Journal de Tintin sama ár. Kalli keisari er fyrsta Lukku Láka bókin sem kom út í íslenskri þýðingu árið 1977.
Söguþráður
Karl Smith, vellauðugur bóndi í nágrenni Grasakaupstaðar (e. Grass Town), ímyndar sér að hann sé fyrsti keisari Bandaríkjanna. Bæjarbúar standa í þeirri trú að Kalli sé sauðmeinlaus og hafa gaman af uppátækjum hans, en Lukku Láka líst ekki á blikuna þegar hann sér að Kalli hefur í krafti auðs komið sér upp heilu herliði gráu fyrir járnum. Óbótamaðurinn Boggi Bulla kemst á snoðir um herstyrk Kalla og telur Kalla trú um að bæjarbúar Grasakaupstaðar hyggi á uppreisn gegn keisaradæminu. Þegar Boggi fær Kalla til að ráðast með her sínum á banka bæjarins grípur skelfing um sig í bænum. Lukku Láka tekst að flýja úr bænum, en þegar Kalli keisari gerir Grasakaupstað að höfuðborg Bandaríkjanna og efnir til stórdansleiks dulbýr Lukku Láki sig sem hirðþjón og rænir keisaranum. Boggi Bulla er þó ekki af baki dottinn og heldur með herinn til nágrannabæjarins Skammatanga til að ræna bankann þar.
íslensk útgáfa
Kalli keisari var gefin út af Fjölva árið 1977 í íslenskri þýðingu Þórs Stefánssonar. Þetta er fyrsta bókin í íslensku ritröðinni.
Toshihiro Aoyama
Toshihiro Aoyama (fæddur 22. febrúar 1986) er japanskur knattspyrnumaður. Hann spilaði 8 leiki og skoraði 1 mark með landsliðinu.
Flói
thumb|Dæmigerður flói á [[Kúba|Kúbu]] Flói er breið vík eða fjörður.
9 (aðgreining)
9 eða níu getur átt við um:
Flosi Einarsson
Flosi Einarsson (fæddur árið 1961) er íslenskur tónlistarmaður. Hann stundaði nám við Tónlistarskólann á Akranesi í æsku og byrjaði á því að læra á klarinett en píanóið tók við er unglingsárin færðust yfir. Flosi byrjaði snemma á því að leika í hljómsveitum en lengst af lék hann með hljómsveitinni Tíbrá frá Akranesi.
Hann stundaði nám við Kennaraháskóla Íslands (1983-1986) og seinna nam hann við Tónlistarskólann í Reykjavík (1999-2000). Frá því Flosi lauk námi hefur hann kennt við Grundaskóla á Akranesi. Einnig hefur hann kennt við Kennaraháskóla Íslands síðan 2005. Árið 2001 og 2002 stundaði Flosi nám við Berklee College of Music í Boston og lagði þar stund á djasspíanóleik auk þess sem hann tók áfanga er tengdust kvikmyndatónlist.
Í gegnum árin hefur Flosi spilað með ýmsum tónlistarmönnum, einsöngvurum og kórum. Í Grundaskóla á Akranesi hefur Flosi einnig lagt mikla rækt við söngleikjastarf og samið og sett upp ásamt fleirum fjóra söngleiki. Þar er um að ræða Frelsi (2002), Hungangsflugur og Villiketti (2005), Draumaleit (2007) og Vítahringur (2008). Í tengslum við áðurnefnda söngleiki útsetti Flosi og tók upp alla tónlist sem jafnframt var gefin út á geisladiskum
Einnig hefur Flosi starfað sem tónlistarstjóri í fjöldamörgum söngleikjum fyrir Fjölbrautaskóla Vesturlands og Skagaleikflokkinn.
Garðabrúða
thumb Garðabrúða (Valeriana officinalis) er harðgerð fjölær jurt sem tilheyrir garðabrúðuætt en fáar ættkvíslir eru í ættinni og garðabrúða er sú eina sem er vel þekkt hér á landi. Garðabrúða blómgast í júlí til ágúst og vex villt á mörgum stöðum á landinu og er ræktuð víða til skrauts. Garðabrúða finnst á engjum, síkjum, oft í kalkbornum jarðvegi, og allt uppí 2,400 m hæð. Heimkynni hennar eru aðallega Evrópu og Asíu.
Garðabrúða heitir á latínu Valeriana officinalis en nafnið er dregið af rómverska mannsnafninu Valeríus og þýðir að vera heilbrigður eða hugrakkur þar sem garðabrúða var lengi notuð sem lækningajurt.
Saga
Samkvæmt þjóðtrú var garðabrúða sögð hafa róandi virkni. Grikkir og Rómverjar lýstu garðabrúðu sem bitri og arómatískri, og hún var notuð til að meðhöndla meltingarfæravandamál. Á miðöld var hún notuð til að meðhöndla flogaveiki og frá sautjándu til nítjándu öld var garðabrúða víða notuð til að draga úr taugasjúkdómum. Hómópatar hafa svo notað garðabrúðu fyrir sefasýki, ofurnæmni, krömpum, magaverkjum, gigtarverkjum, slitróttum astma og svefnleysi. Í fyrri og seinni heimsstyrjöldinni var tinktúra af garðabrúðu notuð sem meðferð við sprengjulosti.
Margir tengja garðabrúðu við sterka lykt, sem mörgum finnst afar vond. Á 16 öld var lyktin þó talin vera mjög vel ilmandi, og rótin var sett í föt sem lykteyðandi. Seinna skipaði það sér sess í ilmvatns framleiðslu. Ferska rótin eða ferskur útdráttur lyfsins hefur hinsvegar enga einkennandi lykt en hún þróast seinna sökum vatnsrofs á ensímum sem leiðir til myndunar á samsætu valerínsýru.
Lyktin af þurrkaðri garðabrúðu hefur verið líkt við þá lykt sem finnst af heimilsköttum, sem hefur gefið henni almennt heiti í Frakklandi sem „herbe aux chats“ eða kattarrót. Einkenni lyktarinnar sem stafar frá þurrkaðri rót er kennd við valerínsýru, sameind sem finnst einnig í kirtlaseytingu hjá sumum meðlimum kattarfjölskyldunnar og er tengd mökunarhegðun þeirra.
Garðyrkja
Garðabrúða er vinsælt val í görðum og garðyrkjufólk kann að meta sætann ilminn sem stafar af bleikum og hvítum blómum jurtarinnar. Á meðan sæti ilmurinn af blómum hennar er einkennandi þá lyktar restin af plöntunni og þá sérstaklega rótin daunilla og finnst mörgum hún lykta eins og gamlir sokkar.
Fyrra franska keisaraveldið
Franska keisaraveldið, síðar kallað fyrra keisaraveldið (l'Empire français eða le Premier Empire), var stjórnarfyrirkomulag Frakklands frá 18. maí 1804, þegar Napóleon Bónaparte var lýstur Frakkakeisari, til 14. apríl 1814 þegar hann sagði af sér, og síðan aftur í tæpa hundrað daga árið 1815. Keisaraveldið tók við af konsúlaveldi fyrsta franska lýðveldisins og á eftir því kom endurreisn franska konungdæmisins undir stjórn Búrbónanna.
Garðabrúða
Garðyrkja
Garðabrúða gerir engar sérstakar kröfur til jarðvegs og hún þrífst vel hvort sem er í sól eða hálfskugga. Hún þolir bæði súran og basískan jarðveg. Jarðstönglar garðabrúðu breiðast hratt út og mynda nýjar plöntur sem hægt er að taka upp og færa annað í garðinum. Þar sem jarðstönglarnir eru nokkuð skriðulir þarf að fjarlægja hluta af þeim á vorin. Ef eldri þyrpingar eru byrjaðar að brotna niður þá er hægt að endurlífga plöntuna með því að skipta henni.